Beca pràctiques de formació modalitat "post" de la Dipu Et Beca
10/01/2017

# Beca pràctiques de formació modalitat "post" de la Dipu Et Beca

[![La dipu te beca](/images/noticias/2015/05/dipu-beca.jpg)](/images/noticias/2015/05/dipu-beca.jpg)

10.01.2017

El termini de presentació de sol·licituds serà del 10 al 23 de gener

L'Ajuntament de Paterna ha obert el termini de convocatòria d'una beca de pràctiques de formació en el municipi dins del programa de Pràctiques Formatives per a Jóvens de la Diputació Provincial de València, modalitat "POST".

Per a poder presentar-se, els aspirants hauran de reunir els requisits següents:

*   \- Ser major d'edat i no ser major de 35 anys quan acabe el termini de presentació de sol·licituds.
*   \- Estar empadronat en algun municipi de la província de València, amb una antiguitat ininterrompuda del menys un any immediatament anterior a la data de publicació de les bases (29/04/2016)
*   \- Estar en possessió de qualsevol dels títols següents: Llicenciat en Pedagogia, Psicopedagogia, Grau de Pedagogia, Màster en Psicopedagogia.
*   \- No estar disfrutant durant la realització de la pràctica formativa d'una altra beca o ajuda, així com no desenrotllar activitat laboral regular amb independència de les hores que es desenrotlle.
*   \- No estar incurs en alguna de les prohibicions assenyalades en l'article 13 de la Llei 38/2003, de 17 de novembre, General de Subvencions.
*   \- No patir malaltia o discapacitat que impedisca el compliment de les obligacions inherents a la concessió i el normal desenrotllament de les pràctiques professionals.
*   \- Estar al corrent de les obligacions fiscals i amb la Seguretat Social.
*   \- No haver sigut beneficiari en programes de beques de postgrau d'exercicis anteriors que hagen sigut convocades per la Diputació de València, excepte per a municipis de menys de 5.000 habitants.

La sol•licitud d'inscripció haurà d'anar acompanyada del certificat d'empadronament (a excepció dels empadronats en la localitat de Paterna) , documentació que acredite estar en possessió del màster, full d'Autobaremació i Declaració Responsable

A més també es podrà aportar com a documentació complementària, l'expedient acadèmic dels estudis universitari on conste la nota mitjana ponderada, Certificat expedit per la Junta Qualificadora de Coneixements de Valencià o per l'Escola Oficial d'Idiomes, situació socioeconòmica de la unitat família, així com certificats emesos per entitats públiques de formació complementària.

Finalment, en cas de tindre reconegut algun grau de minusvalidesa s'haurà d'aportar fotocòpia de la resolució de reconeixement de la condició de grau de minusvalidesa amb un grau no inferior del 33 %.

Documentació

Per a més informació pots descarregar-te les bases [en el següent enllaç](/images/pdf/es/noticias/2017/bases.pdf "Bases")

[Autorització d'ús de dades de caràcter personal](/images/pdf/es/noticias/2017/autorizacion.pdf "Fiestas Mayores 2016")

[Sol·licitud d'inscripció](/images/pdf/es/noticias/2017/solicitud.pdf "Fiestas Mayores 2016")

[Fulla de autobaremació](/images/pdf/es/noticias/2017/01/autobaremacion.pdf "Hoja de autobaremación")